ET Euroopa Liidu Teataja C 277/4

Liikmesriikide esitatud kokkuvõtlik teave riigiabi kohta, mis on antud kooskõlas komisjoni 23. detsembri 2003. aasta määrusega (EÜ) 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(2005/C 277/05)

Abi nr: XA 63/05

Liikmesriik: Prantsusmaa

Piirkond: Provence — Alpes — Côte d'Azur (PACA)

Abikava nimetus: Toetus materiaalsete investeeringute puhul keskkonna säilitamiseks

Õiguslik alus:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibérations no 03-177 du 17/10/2003, no 03-250 du 5/12/2003 et no 04-44 du 24/06/2004 du Conseil régional de la région PACA

Kavas ettenähtud aastased kulutused: 400 000 EUR

Abi ülemmäär: Abi antakse toetusena 20—27 % abikõlblike investeeringute maksudeta maksumusest vastavalt abisaaja olemusele ja asjaomasele põllumaale. Abi ülemmäär on 7 700 EUR abisaaja kohta

Rakendamise kuupäev: Kui Euroopa Komisjon on kättesaamist kinnitanud

Abikava kestus: Kuni 31. detsembrini 2006

Abi eesmärk: Meede on kooskõlas komisjoni 23. detsembri 2003. aasta määruse (EÜ) nr 1/2004 artikli 4 punkti 3 alapunktidega b, c ja d. Kõnealuse kavaga, millega soodustatakse keskkonnasäästlike põllumajandustootmisviiside rakendamist, aidatakse ühitada põllumajandustootmise säilitamist kvaliteedi parandamise, toiduainete ohutuse ning loodusvarade hoidmisega.

Abikava võimaldab rahastada järgmiseid investeeringuid:

— plastikmultši ja kasvuhoonekile kokkukerimisseade

— jäätmepress

— taimsete jäätmete purustaja

— kompostimisseadmed

— statsionaarsed heitveede ärajuhtimissüsteemid

— vedelate jäätmete töötlemis- või ringlussevõtuseadmed ja asjaomased investeeringud

— mittekeemiline umbrohutõrjematerjal

— uue põlvkonna loputus- ja nivoo reguleerimisseadmega pulverisaatorid

— pinnadesinfektsioon aurutamise teel

— seadmed fütosanitaartoodete eemaldamiseks pulverisaatorite mahutipõhjadest

— lägakogumisplaadid

— ohtlike toodete ladustamise turvalisuse tagamine

— isoleeritud hoonete elektriga varustamine fotogalvaaniliste või tuulenergiaseadmete abil

— kompostilaotajad

— lägapaagid

Asjaomased majandusharud: Kõik tootmisettevõtted, kes on käibemaksukohustuslased ja keda juhib põllumajandusettevõtja, kes on registreeritud Mutualité sociale agricole(MSA) ja Assurance maladie des exploitants agricoles (AMEXA).

Abi andva ametiasutuse nimi ja aadress:

Monsieur le Président du Conseil régional de la région PACA Hôtel de région 27, place Jules Guesde FR-13481 Marseille Cedex 20

Veebileht: www.cr-paca.fr

Abi nr: XA 23/05

Liikmesriik: Ühendkuningriik

Piirkond: Cheshire (sealhulgas Cheshire'i krahvkond ning Haltoni ja Warringtoni linnad)

Abikava nimetus või üksiktoetust saava ettevõtte nimi: Cheshire'i maaelu edendamise programm — P&M toetuse algatus (muudetud)

Õiguslik alus: Section 5 of the Regional Development Agencies Act 1998

Kavas ettenähtud aastased kulutused või ettevõttele antud üksiktoetuse üldsumma: Kogueraldis kavale selle kehtivusajal on 190 000 GBP. See jaguneb järgmiselt:

1. aasta 2005/2006 — 70 000 GBP

2. aasta 2006/2007 — 70 000 GBP

3. aasta (1. aprill kuni 30. juuni 2007) — 50 000 GBP

Abi ülemmäär: Abi ülemmäär on 40 %, täiendava ülemmääraga 62 500 GBP üksiktoetuse kohta.

Rakendamise kuupäev:

Kava või üksiktoetuse kestus: Kava on avatud uutele taotlejatele kuni 31. detsembrini 2006, kuid maksed (mis tehakse pärast töö lõpetamist) jätkuvad kuni 30. juunini 2007

Abi eesmärk: Kava eesmärk on kaasa aidata Cheshire'i maapiirkondade majanduse pikaajalisele arengule. See seisneb põllumajandusettevõtete konkurentsivõimelisemaks muutmises, ettevõtluse tõhustamises, tarbijate nõudmiste rahuldamises ja ettevõtete toodangule suurema väärtuse lisamises.

Abi makstakse vastavalt komisjoni määruse (EÜ) 1/2004 artiklile 7. Abikõlblikud kulud on a) kinnisvara ehitamine, omandamine või parandamine, b) uute või kasutatud tootmisvahendite ostmine ja c) üldkulud, näiteks arhitektide, inseneride ja konsultantide tasud ning teostatavusuuringud, patentide ja litsentside omandamine (ülempiiriga kuni 12 % punktides a ja b osutatud kuludest).

Asjaomane majandusharu (asjaomased majandusharud): Kavaga nähakse ette vaid töötlemis- ja turustustegevuse toetus, kuid see on avatud kõigile 1. lisa toodetele, välja arvatud metsandus-, kalandus- ja suhkrutooted. Abi ei anta ka piima või piimatooteid jäljendavate või asendavate toodete tootmiseks ja turustamiseks.

Abi andva ametiasutuse nimi ja aadress:

Cheshire Rural Recovery Philip Leverhulme Centre Reaseheath College Nantwich UK-CW5 6DF

Veebileht: www.defra.gov.uk/farm/state-aid/setup/exist-exempt.htm.

Klõpsake teemal “Cheshire Rural Recovery Programme — P&M Grant Initiative”. Teiseks võimaluseks on veebileht http://www.defra.gov.uk/farm/state-aid/setup/schemes/cheshire-pandm.pdf.

Muu teave: Käesolev abikava koostati algselt määruse 1/2004 kohaselt nagu abi nr XA 34/2004. Käesoleva dokumendiga muudetakse abi nr XA 34/2004, kaasates abikõlblike kulude alla kinnisvara ehitamise, omandamise ja parandamise ning üldkulud. Muudetud kava asendab abi nr XA 34/2004 ning abi nr XA 34/2004 eelarve kantakse üle käesolevasse kavasse.

Abi number: XA 34/05

Liikmesriik: Ühendkuningriik

Piirkond: Põhja-Iirimaa

Abikava nimetus või üksiktoetust saava ettevõtte nimi: Financial Assistance for Young Farmers Scheme for Northern Ireland (New Entrants Scheme) (finantsabi Põhja-Iirimaa noorte põllumajandustootjate kavale (uustulnukate kava)).

Õiguslik alus: Financial Assistance for Young Farmers Scheme Order (Northern Ireland) 2005.

Kavas ettenähtud aastased kulutused või ettevõttele antud üksiktoetuse üldsumma:

Aasta 1 2 3 4 5 6 7 8 Kava osalised 100 200 300 0 0 0 0 0 Kokku 100 300 600 600 600 500 400 300 Keskmine intressitoetus GBP 6 800 6 800 6 800 6 800 6 800 6 800 6 800 6 800 Eelarve GBP 680 000 2 040 000 4 080 000 4 080 000 4 080 000 3 400 000 2 720 000 2 040 000

Abi ülemmäär: Kava kohaselt antakse intressitoetust laenu võtnud noortele põllumajandustootjatele. Toetuse maksimumsuurus viie aasta kohta on 17 000 GBP. Intressimäära ülempiir, mille alusel toetust antakse, on 3,5 % kõrgem Inglise Panga baasintressimäärast (umbes 2,5 % kõrgem kohalike krediidiasutuste baasintressimäärast). Taotlejad, kes võtavad laenu intressimääraga üle nimetatud määra, vastutavad ülemäärase intressi maksmise eest.

Rakendamise kuupäev: Kava avatakse uutele taotlejatele 6. juunil 2005.

Kava või üksiktoetuse kestus: Kava kestab kolm aastat alates 2005. aasta juunist kuni 31. maini 2008. Subsideeritud intresside maksmise maksimaalne kestus on 5 aastat, lõppmaksed tehakse seega hiljemalt 31. mail 2013. Laenu summale ega pikkusele ei ole mingeid piiranguid, kuid kava lõpetatakse 31. maiks 2008 või varem, kui kõik kasutusel olevad vahendid on ära jagatud. Kuna määrusega 1/2004 on ette nähtud toetuskavade vabastamine vaid kuni 30. juunini 2007, taotletakse selle aja lähenedes täiendavat riigiabi katet kava ülejäänud kestuseks.

Abi eesmärk: Valdkondlik areng. Määruse 1/2004 artikli 8 kohaselt on abikõlblikeks kuludeks intressitoetus alla 40-aastastele laenu võtnud noortele põllumajandustootjatele, kes on esmakordselt põllumajandusettevõtte juhid. See soodustab lisainvesteeringuid põllumajandusettevõttesse, mis omakorda laiendab tegevusvaldkondi ja tõstab põllumajanduse väärtust Põhja-Iirimaal.

Asjaomased majandusharud: Kava on suunatud noortele põllumajandustootjatele, kes on seotud peamiselt tootmisega, kuigi ka töötlemine ja turustamine võivad olla osa põllumajandusettevõtte tegevusest. Kava kohaldatakse kõikide tootmisliikide suhtes.

Abi andva ametiasutuse nimi ja aadress:

Department of Agriculture and Rural Development Dundonald House Upper Newtownards Road UK-Belfast IE-BT4 3SB

Veebileht: www.defra.gov.uk/farm/state-aid/setup/exist-exempt.htm.

Klõpsake teemal “Financial Assistance for Young Farmers Scheme for Northern Ireland”. Võite kasutada ka otselinki www.defra.gov.uk/farm/state-aid/setup/schemes/financialassist-farmersni.pdf.

Abi number: XA 43/05

Liikmesriik: Ühendkuningriik

Piirkond: Looduskaunis Kent Downsi piirkond.

Abikava nimetus või üksiktoetust saava ettevõtte nimi: The Kent Downs Rural Advice Service

Õiguslik alus: Sections 84 and 85 of The Countryside and Rights of Way Act 2000

Kavas ettenähtud aastased kulud või ettevõttele antava üksiktoetuse üldsumma:: 1. september 2005—31. juuli 2006: 15 000 GBP

Abi ülemmäär: 100-protsendilised maksed kestavad ainult ühe aasta, kuid kõnesolevat ajavahemikku võib ettenägematute asjaolude ilmnemisel pikendada. Seda võib pikendada kuni 30. septembrini 2006, kulutusi sellega ei suurendata.

Rakendamise kuupäev:

Kava või üksiktoetuste kestus: Kava suletakse uutele taotlejatele 31. juulil. Toetust makstakse kuni 30. septembrini 2006

Abi eesmärk: Valdkonna areng.

Abi eesmärk on õigeaegne nõustamine majanduslikult põhjendatud, keskkonnasõbralike ja üldplaneeringuga sobivate mitmekesistamismeetmete läbiviimiseks. Abi antakse vastavalt määruse 1/2004 artiklile 14. Abi saamise tingimustele vastavad nõustamisteenused.

Asjakohased majandusharud: Taludeks ja põllumajandusettevõteteks loetakse ettevõtteid, kus toodetakse kombainiga koristatavaid põllukultuure, avamaaköögivilju, salatikultuure, ilutaimi (sealhulgas istikuid, lõikelilli või lillemugulaid), rohuseemet, turvast, looma-, lamba või sealiha, piimatooteid, kanaliha, mune, pakuvad turistidele majutusteenust talumajas (öömaja koos hommikusöögiga), iseteeninduslikku majutust, hobusekasvandusi ja ratsahobusetalle või turismiatraktsioone taludes.

Abi andva ametiasutuse nimi ja aadress:

Kent County Council Invicta House County Hall Maidstone UK-Kent ME 14 1XX

Kava haldamisega tegeleb järgmine organisatsioon:

The Kent Downs Rural Advice Service (KDAS) Kent Downs Unit West Barn Penstock Hall Farm Canterbury Road East Brabourne Ashford UK-Kent TN25 5LL

Veebileht: http://www.defra.gov.uk/farm/state-aid/setup/exist-exempt.htm.

Klõpsake teemal “The Kent Downs Rural Advice Service”. Võite kasutada ka otselinki: www.defra.gov.uk/farm/state-aid/setup/schemes (the Kent Downs Rural Advice Service)

Muu teave: Käesolev kava hõlmab kõiki maa kasutajaid, mitte üksnes põllumajandustootjaid. Mittepõllumajandusettevõtetele antakse abi vastavalt komisjoni määrusele 69/2001 vähese tähtsusega abi kohta. Abi antakse ka seoses mitmekesistamisega — üleminekuks põllumajanduslikult majandustegevuselt mittepõllumajanduslikule.

Abisaajad ei saa teenuseosutajat valida. Nõustamisteenuseid pakub The Kent Downs Rural Advice Service (KDAS) pakkumiste konkursiga valitud konsultantide kaudu

Abi nr: XA 44/05

Liikmesriik: Prantsusmaa

Abikava nimetus: Tehniline abi tapaloomadeks ettenähtud veiste ja lammaste kasvatusele suunatud projektidele

Õiguslik alus: Code rural, partie législative: articles L 621-1 à 621-11

Arrêté du ministre de l'agriculture, de l'alimentation, de la pêche et de la ruralité du 25 mai 2005

Kavas ettenähtud aastased kulutused: Ettenähtud abi eelarve 2005. aastaks on 1 500 000 EUR.

Seda uuendatakse olenevalt eelarvelistest vahenditest järgmisel kahel aastal ning vajaduse korral kauem, kuid mitte rohkem kui viis aastat.

Abi ülemmäär: Kuni 40 % abikõlblikest kulutustest kumulatiivselt järgmisi ülemmäärasid arvestades:

100 000 EUR abisaaja kohta kolme aasta jooksul,

100 000 EUR tootjaorganisatsiooni kava kohta, või 150 000 EUR tootjaorganisatsiooni kohta, kui kavaga hõlmatakse mitu tootjaorganisatsiooni.

Rakendamise kuupäev: Abikava rakendatakse alates kuupäevast, mil komisjon on kättesaamist kinnitanud, olenevalt asjaomastest eelarvelistest vahenditest ja sellekohasest avaldusest OFIVALi veebilehel.

Abikava kestus: Olenevalt asjaomaste eelarveliste vahendite eraldamisest kolm aastat, vajadusel viis aastat.

Abi eesmärk: Abikava on kooskõlas komisjoni 23. detsembri 2003. aasta määruse (EÜ) nr 1/2004 artiklitega 13 ja 14.

Kaval on kolm eesmärki:

teha kindlaks ja iseloomustada müügivõimalustega kvaliteetsete nišitoodete turgusid,

tugevdada loomakasvatusettevõtjate ja teiste veise- ja kitseliha sektori ettevõtjate, k.a tapamajad, vahelisi lepingulisi suhteid toodangu väärtustamiseks ning muutuva nõudmisega kohanemiseks,

tagada tehniline abi, mis on vajalik toodangu kohandamiseks määratletud nõudmisega.

Kava võimaldab rahastada tehnilist nõustamist ja konsultante (uuringud, projektide läbiviimine ja järelevalve), tagades eespool nimetatud eesmärkidele vastavate sektorioraalsete projektide tõhusa läbiviimise, rahastada kontrollimist ja kvaliteediauditit ning edendamise, teavitamise, turu-uuringute ja küsitluste alast tegevust.

Asjaomane majandusharu: Tapaloomadeks ettenähtud veiste ja lammaste kasvatus

Abi andva ametiasutuse nimi ja aadress:

Office national interprofessionnel des viandes, de l'élevage et de l'aviculture (OFIVAL), peakontor asub 80, avenue des terroirs de France FR-75607 Paris Cedex 12

Veebileht: www.legifrance.gouv.fr

teema “droit français”, “les autres textes législatifs”, otsida “JO no 124 du 29 mai 2005 texte no 72”

www.ofival.fr

Abi number: XA 46/05

Liikmesriik: Ühendkuningriik

Piirkond: Loode-Inglismaa

Üksiktoetust saava ettevõtte nimi: Homebred Limited

Õiguslik alus: Section 5 of the Regional Development Agencies Act 1998.

Kavas ettenähtud aastased kulutused või ettevõttele antud üksiktoetuse üldsumma: 1. august 2005—31. märts 2006: 20 000 GBP

1. aprill 2006—31. juuli 2006: 45 000 GBP

Abi suurim osatähtsus: 100-protsendilised maksed kestavad ainult ühe aasta, kuid kõnesolevat ajavahemikku võib ettenägematute asjaolude ilmnemisel pikendada. Seda võib pikendada kuni 2007. aasta märtsini, kulutusi sellega ei suurendata.

Rakendamise kuupäev: Esimene makse tehakse pärast 1. augustit 2005. (NB! Vt Abi suurim osatähtsus)

Üksiktoetuste määramise aeg: Kuni 30. juunini 2006

Abi eesmärk: Piirkondlik ja regionaalareng

Northwest Regional Development Agency rahastab punase liha turustamiskooperatiivi loomist kõnealuses piirkonnas. See peaks andma lisandväärtust ja avama uusi võimalusi tänu tarneahela ladusamale korraldusele, mis ühendab põllumajandusliku tootmise tõhusamalt turuga. See peaks tõstma jätkusuutlikkust.

Abi hõlmab järgmist

Abi tootjarühma moodustamiseks vastavalt määruse nr 1/2004 artiklile 10. Abikõlblikud kulud on halduskulud, õigus- ja halduslõivud.

Asjaomane sektor (asjaomased sektorid): Punase liha tootmine ja turustamine

Abi andva ametiasutuse nimi ja aadress:

Northwest Regional Development Agency Renaissance House Centre Park UK-Warrington WA1 1HA

Veebileht: http://www.defra.gov.uk/farm/state-aid/setup/exist-exempt.htm.

Klõpsake teemal “Homebred Programme”. Võite kasutada ka otselinki www.defra.gov.uk/farm/state-aid/setup/schemes/(Homebred Programme.pdf)

Abi number: XA 49/05

Liikmesriik: Kreeka

Piirkond: Kõik piirkonnad

Üksiktoetust saava abikava või ettevõtte nimetus: Põllumajandustoodete tootmise ja töötlemisega seotud investeerimisprojektid, mis vastavad majandusliku arengu ja piirkondliku ühtsuse huvides tehtavate erainvesteeringute soodustamist käsitlevale õigusaktile 3299/2004

Õiguslik alus: α) Νόμος 3299/2004 “Κίνητρα Ιδιωτικών επενδύσεων για την Οικονομική Ανάπτυξη και την Περιφερειακή Σύγκλιση” και β) Κοινή Υπουργική Απόφαση των Υπουργών Οικονομίας και Οικονομικών και Αγροτικής Ανάπτυξης και Τροφίμων 24935/30.6.2005 (υπό δημοσίευση)

Kavas ettenähtud aastased kulud või ettevõttele antud üksiktoetuse: Eelarveeraldiste aastane üldsumma (kohustused): 150 miljonit EUR.

Hinnanguliselt aastas saamata jääv maksutulu: 20 miljonit EUR (kümne aasta jooksul alates investeeringu tegemisest on võimalik luua maksuvaba reservfond)

Abi ülemmäär: Vastavalt määruses (EÜ) 1/2004 (artiklid 4 ja 7) sätestatud ülemmääradele.

Rakendamise kuupäev: Pärast ministeeriumide ühisotsuse avaldamist riigi ametlikus teatajas

Kava või üksiktoetuse kestus: Abikava kestus: kuni 31. detsembrini 2006

Abi eesmärk: Abi antakse vastavalt määruse (EÜ) 1/2004 artiklile 4 (Investeeringud põllumajandusettevõtetesse) ja artiklile 7 (Töötlemise ja turustamisega seotud investeeringud).

Abikõlblikud on: a) kinnisvara ehitamine, omandamine või parandamine; b) seadmete ostmine või liisimine ülempiiriga kuni vara ostuhinnani; c) üldised immateriaalsed kulutused amortiseeruvasse varasse (kulutused impordile, arendustegevusele, tehnosiirdele, patentide ja litsentside ostmisele, investeerimisprojekti uuringutele ning arhitektide, inseneride ja konsultantide tasudele) ülempiiriga kuni 8 % investeerimiskava kogumaksumusest

Asjaomane sektor (asjaomased sektorid): Abikavas käsitletakse mõlema, nii kariloomade kui ka taimekasvatussaaduste tootmist ja töötlemist tingimusel, et see on kooskõlas ühenduse õigusaktidega ja eriti piirangutega ühise turukorralduse raames.

Abi andva ametiasutuse nimi ja aadress:

Majandus- ja rahandusministeerium Nikis 5, ΤΚ 10180, Ateena

Maaelu arengu ja toiduministeerium Mesogion 119 TK 10192, Ateena

13 piirkonna planeerimis- ja arendusdirektoraadid

Veebileht: http://www.mnec.gr/anaptyksiakos_nomos_3299_2004_main.aspx

Muu teave: Majandus- ja rahandusministeeriumi ning maaelu arengu ja toiduministeeriumi ühisotsus nr 24935/30.7.2005 on samuti kättesaadav kõnealusel veebilehel pärast otsuse avaldamist riigi ametlikus teatajas, s.t jõustumise ajast alates.

Abi nr: XA 53/05

Liikmesriik: Prantsusmaa

Piirkond: Picardie

Abikava nimetus: Põllumajanduse mitmekesistamise investeeringuabi

Õiguslik alus:

— Article 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanente du conseil régional du 29 octobre 2004

Kavas ettenähtud aastased kulutused: 300 000 EUR

Abi ülemmäär:

— 25 % üldjuhtudel

— 35 % põllumajandusettevõtjatele, kes on alustanud tegevust vähem kui viis aastat tagasi

Abikõlbliku investeeringu ülemmäär on 40 000 EUR projekti kohta ja abi ülemmäär 10 000 EUR üldjuhul ning 14 000 EUR põllumajandusettevõtjale, kes on alustanud tegevust vähem kui viis aastat tagasi.

Nimetatud määrasid võib vajaduse korral suurendada kuni 40 % ning abikõlblike investeeringute ülemmäärasid võib korrutada kahega, kui tegemist on teiste asutustega (departemang, piirkond, kommuun…) sõlmitud lepingutega, mille eesmärgiks on toetada teatavate geograafiliste aladega seotud projekte (näiteks põllumajandus linnalähedastes piirkondades).

Kui tegemist on struktuuridega, mille liikmeteks on mitmed ühinenud põllumajandusettevõtjad, võib abikõlblike investeeringute ülemmäärad ja seega ka kindlaksmääratud maksimaalsele tasemele vastava abi ülemmäärad korrutada kahega.

Rakendamise kuupäev: Kui Euroopa Komisjon on kättesaamist kinnitanud.

Abikava kestus: Piiramatu, kuid lähtuvalt eelarvelistest vahenditest

Abi eesmärk: Edendada Picardie' piirkonnas tootmistegevust mitmekesistavate töökodade arengut, mille abil oleks põllumajandusettevõtetes võimalik luua lisaväärtust.

Asjaomased majandusharud: Kõik põllumajandustoodete tootmise, töötlemise ja turustamisega seotud majandusharud.

Nimetatud abi võivad taotleda kõik põllumajandusettevõtted, kes soovivad teha investeeringuid seoses järgmiste projektidega: põllumajandustoodete töötlemise ja turustamise mitmekesistamine, elanikele ja asutustele pakutavate teenuste arendamine, taluturism, uute toodete käikulaskmise arendamine või ratsutamise arendamine.

Abi andva ametiasutuse nimi ja aadress:

Conseil régional de Picardie 11, mail Albert 1er BP 2616 FR-80026 Amiens cedex 1

Veebileht: http://www.picardie.fr/fr/page.cfm?pageref=guidedesaidesagri

Abi nr: XA 54/05

Liikmesriik: Prantsusmaa

Piirkond: Limousin

Abikava nimetus: Abi mahepõllumajanduse sertifikaadi saamiseks

Õiguslik alus:

— Article 13 du règlement (CE) no 1/2004 du 23 décembre 2003 de la Commission

— Articles L. 1511-1 et L. 1511-2 du code général des collectivités territoriales

— Décision du Conseil régional du Limousin du 23 juin 2005

Kavas ettenähtud aastased kulutused: 85 000 EUR

Abi ülemmäär: Immateriaalsed investeeringud. Piirkondlik omavalitsus kannab ühe osa sertifitseerimiskuludest — see toetus vastab 80 %le sertifitseerimisühiku maksumusest (ilma maksudeta) jäädes 2005. aastal vahemikku 200—800 EUR.

Rakendamise kuupäev: Kui Euroopa Komisjon on kättesaamist kinnitanud.

Abikava kestus: Kuni 31. detsembrini 2005

Abi eesmärk: Nõukogu määruse (EMÜ) nr 2092/91 kohaselt peavad kõik mahepõllumajandusettevõtjad laskma põllumajandusministeeriumi poolt vastavalt standardile (EN 45011) heakskiidetud sertifitseerimisasutusel oma tegevust kontrollida ja sertifitseerida. Nimetatud abi eesmärk on toetada mahepõllumajanduse arengut põllumajandusettevõtete sertifitseerimiskulude kandmise abil.

Asjaomased majandusharud: Iga Limousini piirkonnas mahepõllumajandusega tegelev põllumajandustootja, kelle 2005. aasta teatise kohane tegevus (1) on “mahepõllumajandus” või “üleminek mahepõllumajandusele”, ja kes ei ole saanud 1. juuli 2005. aasta seisuga mahepõllumajandusele ülemineku abi (CTE-CAB (2) või CAD (3)-CAB) või kelle CTE või CAD/CAB (viieks aastaks) (4) abisummad koos taotletava sertifitseerimisabiga ei ületa 15 000 EUR.

Vastutava ametiasutuse nimi ja aadress:

Monsieur le Président du Conseil Régional du Limousin 27 boulevard de la Corderie FR-87031 Limoges cedex

Veebileht: http://www.cr-limousin.fr, rubriik “guide des aides”

Abi nr: XA 56/05

Liikmesriik: Saksamaa Liitvabariik

Piirkond: Baieri

Abikava nimetus või üksiktoetust saava ettevõtte nimi:

Õiguslik alus: Richtlinie zur Durchführung der bayerischen regionalen Förderungsprogramme für die gewerbliche Wirtschaft (veröffentlicht im Allgemeinen Ministerialblatt AllMBl. 2002 S. 168; Beihilfe Nr. XS 29/02)

Im Rahmen des Programms können Investitionen von KMU branchenunabhängig und ohne Beschränkung auf bestimmte Produkte gefördert werden. Zweck dieser Beihilferegelungen ist die Stärkung der Wettbewerbs- und Anpassungsfähigkeit der Wirtschaft und die Schaffung bzw. Sicherung von Arbeitsplätzen insbesondere in strukturschwachen und ländlichen Räumen. Gefördert werden Investitionen von förderungswürdigen Unternehmen der Industrie, des Handwerks, des Handels, des Fremdenverkehrsgewerbes und des sonstigen Dienstleistungsgewerbes.

Kavas ettenähtud aastased kulutused või ettevõttele antud üksiktoetuse üldsumma: 330 000 EUR

Abi suurim osatähtsus: Projekti toetusekvivalent: 14,96 %

Rakendamise kuupäev: Eeldatavalt 1.9.2005

Kava või üksiktoetuse kestus: Toetus kavatsetakse välja maksta 2005. aasta lõpuks

Abi eesmärk: Investeeringutoetus vastavalt komisjoni 23. detsembri 2003. aasta määrusele (EÜ) nr 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele. Sellele aitavad kaasa kavandatud ettevõtte laiendustööd (ladude ja tootmishoonete ehitamine, samuti uute masinate ja seadmete hankimine). Abikava raames tagatakse 38 püsitöökohta ning luuakse lisaks 19 püsitöökohta, millest 10 on praktikakohad.

Asjaomane majandusharu (asjaomased majandusharud): Tee töötlemine, turustamine ja tootmine

Abi andva ametiasutuse nimi ja aadress:

Regierung von Oberfranken Ludwigstraße 20 DE-95444 Bayreuth

Veebileht: Veebilehel www.regierung.oberfranken.bayern.de\brf saab tutvuda kriteeriumide ja tingimustega, mis vastavad abi andmise otsusele.

Abi number: XA 58/05

Liikmesriik: Itaalia

Piirkond: Veneto

Abikava nimetus või üksiktoetust saava ettevõtte nimi: Aastane koolituskava 2005: koolitusprogrammid primaarsektoris: Veneto maakonnanõukogu 18. märtsi 2005. aasta otsus nr 1101

Õiguslik alus: L. 845/1978 “Legge quadro in materia di formazione professionale”

L.R. n. 10 del 30.1.1990. “Ordinamento del sistema della formazione professionale e organizzazione delle politiche regionali del lavoro”

Kavas ettenähtud aastased kulutused: Kava alusel võib primaarsektori koolitusprogrammide korraldamiseks eraldada kokku 2 000 000 EUR koolitusasutustele, mis on kiidetud heaks Veneto maakonna koolituskeskuses.

Abikõlblikud kavad hõlmavad seaduses 1101/2005 määratletud sektorite töötajatele suunatud koolitusprogramme.

Vastavalt määruse 1/2004 artikli 17 lõike 1 punktile a kinnitatakse, et kava teostamiseks on piirkondlikus eelarves eraldatud järgmine kogusumma:

72040. peatükk — rahaline abi 2 000 000 EUR ulatuses.

Abi ülemmäär: Abi antakse koolituse tunnitasu alusel, mis on praegu 110 EUR tunnis.

Rakendamise kuupäev: Abi antakse pärast seda, kui maakonnanõukogu on selle heaks kiitnud ning see on ilmunud Veneto maakonna ametlikus väljaandes.

Kava või üksiktoetuse kestus: Abikava lõpetatakse, kui igale koolitusasutusele on abi jääk pärast aruannete kontrollimist ja heakskiitmist välja makstud

Abi eesmärk: Igal aastal eraldab Veneto maakond ressursse jätkuva kutseõppeprogrammide rakendamise jaoks, millega toetatakse põllumajandustootjaid ja nende abilisi, tehnilise teenistuse personali ning põllumajandussektoris töötavaid muude elukutsete esindajaid (piirkondlik seadus nr 32, 9. august 2003) järgmistel eesmärkidel:

ettevõtluskultuuri edendamine;

põllumajandustöötajate kutsekvalifikatsiooni parandamine;

teadlikkuse tõstmine seoses tehnoloogilise uuendustegevusega.

Piirkondlikus seaduses nr 1101/2005 viidatakse määruse (EÜ) nr 1/2004 artiklile 14. Kõnealuse abikavaga hõlmatud abikõlblikud kulud on eelkõige seotud koolitusprogrammi korraldamisega.

Asjaomane majandusharu (asjaomased majandusharud): Kava kohaldatakse sellistele üksikisikutele suunatud kutseõppe suhtes, kellel on õigus haridusele ja koolitusele seaduse nr 53/2003 alusel.

Abi andva ametiasutuse nimi ja aadress:

Regione Veneto Segreteria Formazione e Lavoro Direzione regionale Formazione Via G. Allegri n. 29 IT-30174 Mestre — Venezia

Veebileht: www.regione.veneto.it /servizi alla persona/formazione e lavoro/formazione continua e permanente

Muu teave: Üksikasjalikuma teabe saamiseks võtke palun ühendust koolituskeskusega:

Direzione Formazione

Tel. 0039 412795030 — 5029

Faks 0039 412795085

(1) Mahepõllunduse viljelemisesteatis tehakse mahepõllundusameti Agence Bio juures ning selle tegemine on kohustuslik.

(2) CTA — Contrat Territorial d'Exploitation (piirkondlik põllumajandustegevuse leping), CAB — Conversion Agriculture Biologique (mahepõllumajandusele üleminek).

(3) CAD — Contrat Agriculture Durable (säästva põllumajanduse leping).

(4) Nimetatud summa tehakse kindlaks CTE/CAD/CAB lepingu koopia alusel.